
Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/2021-12/2016
Előterjesztést készítette: Novákné Dutkai Szilvia vagyongazdálkodási ügyintéző
Előterjesztés elkészítésének időpontja: 2016. március 2.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: kérelem, helyszínrajz (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. március 23-án tartandó munkaterv szerinti ülésére

11. napirendhez

Tárgy: Gáncsos Dávid vételi ajánlata a Sülysáp 2432 hrsz. alatti ingatlanra (zártkert)
Tisztelt Képviselő-testület!
Gáncsos Dávid Sülysáp, Laky dűlő 2433/1 hrsz. alatti lakos vételi ajánlatot terjesztett elő a Sülysáp Város Önkormányzata tulajdonában álló Sülysáp 2432 helyrajzi számú zártkerti ingatlanra. Az ingatlant Gáncsos Dávid 2013 áprilisa óta bérli kaszálás céljából, a bérleti szerződés 2016. április hónapban lejár. 

Miután az ajánlattevő saját ingatlana határos szóban forgó önkormányzati ingatlannal szeretné azt megvásárolni és hasznosítani. Az ingatlan vételáraként 200 Ft/m2 összeget ajánlott fel. 

Az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján a Sülysáp, 2432 hrsz.-ú ingatlan 2650 m2 területű szántó művelési ágú cca.12 m szélességű és 225 m hosszúságú forgalomképes üzleti vagyon. 

A földterület közvetlen utcafronttal rendelkezik mindkét végén, értékelhető műtárgy, építmény vagy értéket jelentősen módosító növényzet nincs a területen.
Az ingatlan önállóan nem beépíthető, a Helyi Építési Szabályzatról szóló 13/2010. (IX. 23.) önkormányzati rendelet 78. § (3) a) pontja értelmében a beépíthetőség egyik feltétele, hogy a telek átlagszélessége elérje a 16 m-t. Tehát a két ingatlan összevonás után válik beépíthetővé. 
A földrészlet az ingatlanvagyon-kataszter adatai szerint 424 000 Ft értékű, azonban az ilyen típusú ingatlanok jelenlegi átlagára 400-500 Ft/m2 között mozog, azaz az ingatlan piaci ára kb. 1,2 millió Ft. 

Az ajánlott ár 530.000 Ft, ami a nyilvántartási és a piaci ár között van.
Kérem az előterjesztés szíves megtárgyalását, és döntésük meghozatalát.
…/2016. (III. 23.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján

1./ Gáncsos Dávid Sülysáp, Laky dűlő 2433/1 hrsz. alatti lakos vételi ajánlatát az önkormányzat tulajdonában álló Sülysáp, 2432 hrsz. alatti, 2650 m2 területű szántó művelési ágú ingatlan 530.000 Ft vételár ellenében történő megvásárlására elfogadja / nem fogadja el,
2./ eladási ajánlat...

3./ felkéri és felhatalmazza a polgármestert a szükséges intézkedések megtételére, a szerződés aláírására.





Határidő: 2016. február 29.

Felelős: polgármester
Sülysáp, 2016. március 17.

Horinka László s.k.

polgármester
Láttam!

Sülysáp, 2016. március 17.

dr. Tóth Krisztina s.k.
jegyző

